  Виталий Пронин Толон Владимир Путинлы «Меӵак линия» дыръя быдэс Россия тыр тодмо луиз Ижысь Чапаев проездысь пу баракысь куашкан калэ вуэм 33-тӥ корка. Городысь Индустриальной ёрослэн йырыз Любовь Зайцева верамъя, отын 53 мурт прописать каремын, нош улэ 48-эз. 1-тӥ квартираысь егит анай Ольга Гайнутдинова верамъя, огысьтыз сэрегысь семья, нылпиоссэс жаляса, кошкиз.8 квартира пӧлысь туннэ 7-аз уло. 1-тӥ квартираысь егит анай Ольга Гайнутдинова верамъя, огысьтыз квартираысь семья, нылпиоссэс жаляса, кошкиз. Коркан сӥзьылысен тулысозь  юн кезьыт луэ, пе. Борддоръёс но нюлало, пурысьтало.- Ми но кемалась кытчы ке кошкысалмы ни, - шуэ Ольга. -  Нырысетӥ этажын улӥськомы бере, выж вылын пыдъёс ик уг чидало – сокем кезьыт. Кошкем но уг луы. Квартирамес приватизировать карим. Вылььзэ но басьтыны, оло, луонлык кылдысал. Но кин картэлы кредит сётоз? Солэн уждунэз 20 сюрс манет. Ачим пичи пиналыным утиськисько. Бадӟымез, 7 аресъем пие, выль квартира сярысь уйбыртэ, ку меда аслам ваннае луоз, шуэ. Милям уго душмы но, мунчомы но ӧвӧл. Мисьтиськыны ӵыжы-выжыосмы доры ветлӥськомы. Сьӧросмы гинэ но быдэс коркалы одӥг, соиз но урамын, погра ни.Нялтас вераса, корказы вӧзы ӝутэм пу возён лапассы но погра ни: пыкъясь уг сюры. Паймоно кадь: котькуд квартираын сямен егит семьяос уло, воргоронъёссы вань, нош огзылэн но киоссы уг сузьы котырзэс тупатъяны. Нош асьсэос нуналлы быдэ сямен дровенниказы но потало: корказы уго пуэн эстӥське. Гуртын улӥсьёс кунлэсь юрттэтсэ возьмаса ӧй пукысалзы ни, кемалась асьсэ кужымен юртъерзэс тупатъясалзы. 33-тӥ коркась подъездын электропроводказы бордысь кык пол тылпу но потылэм ни.  Зэм, куашкан калэ вуэм коркан улӥсьёс воксё номыр уг каро шуыны уг луы. 2016-тӥ арын Индустриальной ёросысь администрацие документъёсты вуттӥзы ик, куриськон гожтӥзы, корказэс аварийной мед лыдъялозы шуыса. Любовь Зайцева верамъя, выль квартираосы выжтонъя планэ соос пыртэмын, учётын 155-тӥ интыын.Елена Сараматова Туспуктӥз А. Горбунов http://udmdunne.ru/2017/06/kyzy-ulod-ta-barakyn-chapaev-proezdys-33-t%D3%A5-korkan/  